Source: http://metku.net/index.html?path=reviews/amd-a8-3850/index
Timestamp: 2018-01-18 15:17:05+00:00

Document:
Nopea ja varsin vähäruokainen pakkaus yhdellä piirillä
Viimeisimmissä prosessoriarvosteluissamme olemme perehtyneet Athlon- ja Phenom-tuoteperheiden uusiin malleihin, ja vaikka uusi rauta onkin aina mielenkiintoista, eivät noiden sarjojen mallit ole tuoneet mukanaan mitään oikeasti uutta. Tällä kertaa sen sijaan on jotain uutta tarjolla kun otamme ensisilmäyksen AMD:n uusiin A-series APU-suorittimiin, sekä koko Llano-alustaan.
APU-suorittimen (advanced processing unit) idea on yhdistää perinteinen CPU, GPU, sekä joitakin piirisarjan tehtäviä yhteen pakettiin. Tämä parantaa järjestelmän hyötysuhdetta, joka on tärkeää etenkin läppäreissä, mutta johon tunnutaan nykypäivänä kiinnitettävän yhä enemmän huomiota myös työpöytäkäytössä. Idea itsessään ei ole aivan uusi, sillä Intel yhdisti proessoriinsa näytönohjaimen jo aiemmin, mutta Intelin ratkaisuun verrattuna AMD on panostanut huomattavasti enemmän GPU-suorituskykyyn ja GPGPU-laskentaan.
CPU-ytimiä
Kellotaajuus (turbo)
2,9 GHz 2,4 GHz (2,7 GHz) 2,6 GHz 2,1 GHz (2,4 GHz)
HD 6550D HD 6550D HD 6530D HD 6530D
400 400 320 320
600 MHz 600 MHz 443 MHz 443 MHz
Julkaisuhetkellä APU-malleja on neljä, joista kaksi edustaa A8-sarjaa ja sisältävät HD 6550D-näytönohjaimen. Toiset kaksi puolestaan ovat A6-sarjaa ja ne käyttävät hitaampaa HD 6530D-näytönohjainta. Kaikissa suorittimissa on neljä ydintä ja 4 MB L2-välimuistia, mutta vain kaksi tukee Turbo Core-ominaisuutta ja osaavat tarvittaessa ylikellottaa itsensä. TDP on A8-3850:n ja A6-3650:n osalta 100 W, kun taas A8-3800 ja A6-3600 tulevat toimeen 65 watilla. Näytönohjaimet käyttävät DDR3-keskusmuistia, jonka vuoksi Llano-kokoonpanoa rakentaessa on syytä kiinnittää huomiota muistien kellotaajuuteen ja latensseihin.
Suoritinten julkaisun myötä AMD lanseerasi myös kaksi uutta piirisarjaa - A55:n ja A75:n. Oikeastaan piirisarja on kuitenkin väärä nimi, sillä kyseessä on pelkkä south bridge, sillä north bridgen toiminnot on integroitu APUun. Itseasiassa myös south bridge on väärä nimitys, sillä vaikka toiminnallisuus onkin sama, on nimi vaihtunut Fusion Controller Hubiksi. Suurin ero näiden kahden FCH:n välillä on, että A75:ssä on tuki USB3- ja S-ATA3-liitännöille, sekä FIS-switchingille, jotka A55:stä puuttuvat. A55 on puolestaan hieman edullisempi, mutta itse suosittelen kyllä hankkimaan kerralla A75-pohjaisen emolevyn.
Testikappaleemme saapui suoraan AMD:ltä, joten retail-pakkausta tai cooleria emme voi sen kummemmin esitellä. Itse suoritin sensijaan näyttää aivan samalta kuin mikä tahansa muu viimeaikainen AMD-prossu. Testikappaleemme on tämänhetkisen malliston lippulaiva A8-3850.
Pohjasta näkymä eroaa selvästi AM3-prossusta, sillä pinnejä on 938:n sijasta vain 905. Ymmärettävästi AM3- ja FM1-kannat eivät ole yhteensopivia.

References: HD 
 HD 
 HD 
 HD 
 HD 
 HD